CELEX: 31982R3005
Language: el
Date: 1982-11-08 00:00:00
Title: Κανονισμός (EOK) αριθ. 3005/82 τού Συμβουλίου τής 8ης Νοεμβρίου 1982 περί τροποποιήσεως τού κανονισμού (EOK) αριθ. 471/76 περί τής περιόδου αναστολής τής εφαρμογής τού όρου σχετικά μέ τήν τιμή στήν οποία υπόκειται η εισαγωγή στήν Κοινότητα νωπών λεμονιών καταγωγής ορισμένων χωρών τής λεκάνης τής Μεσογείου

Avis juridique important

|

31982R3005

Κανονισμός (EOK) αριθ. 3005/82 τού Συμβουλίου τής 8ης Νοεμβρίου 1982 περί τροποποιήσεως τού κανονισμού (EOK) αριθ. 471/76 περί τής περιόδου αναστολής τής εφαρμογής τού όρου σχετικά μέ τήν τιμή στήν οποία υπόκειται η εισαγωγή στήν Κοινότητα νωπών λεμονιών καταγωγής ορισμένων χωρών τής λεκάνης τής Μεσογείου  

Επίσημη Εφημερίδα αριθ. L 316 της 12/11/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3005/82 ΤΟΥ ΣΥΜΒΟΥΛΙΟΥ  της 8ης Νοεμβρίου 1982  περί τροποποιήσεως του κανονισμού (ΕΟΚ) αριθ. 471/76 περί της περιόδου αναστολής της εφαρμογής του όρου σχετικά με την τιμή στην οποία υπόκειται η εισαγωγή στην Κοινότητα νωπών λεμονιών καταγωγής ορισμένων χωρών της λεκάνης της Μεσογείου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως τα άρθρα 43 και 113,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 1205/82 (3) προβλέπει, για την περίοδο εμπορίας 1982/83, μέτρα αντισταθμίσεως για τα λεμόνια· ότι τέτοια μέτρα οδήγησαν στην έκδοση του κανονισμού (ΕΟΚ) αριθ. 471/76 (4), όπως τροποποιήθηκε τελευταία από τον κανονισμό (ΕΟΚ) αριθ. 2010/81 (5), ο οποίος προβλέπει την αναστολή της εφαρμογής του όρου σχετικά με την τιμή στην οποία υπόκειται η εισαγωγή στην Κοινότητα νωπών λεμονιών καταγωγής ορισμένων χωρών της λεκάνης της Μεσογείου· ότι πρέπει, επί του παρόντος, να παραταθεί η αναστολή αυτή μέχρι τις 31 Μαΐου 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το δεύτερο εδάφιο του άρθρου 3 του κανονισμού (ΕΟΚ) αριθ. 471/76 αντικαθίσταται ως εξής:  «Εφαρμόζεται μέχρι τις 31 Μαΐου 1983.»  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Νοεμβρίου 1982.  Για το Συμβούλιο  Ο Πρόεδρος  H. CHRISTOPHERSEN  (1) ΕΕ αριθ. C 157 της 22. 6. 1982, σ. 6.  (2) ΕΕ αριθ. C 292 της 8. 11. 1982, σ. 101.  (3) ΕΕ αριθ. L 140 της 20. 5. 1982, σ. 42.  (4) ΕΕ αριθ. L 58 της 5. 3. 1976, σ. 5.  (5) ΕΕ αριθ. L 195 της 18. 7. 1981, σ. 7.